**UNIVERZITET U SARAJEVU - FAKULTET ZA KRIMINALISTIKU, KRIMINOLOGIJU I SIGURNOSNE STUDIJE**

**Zmaja od Bosne 8, 71 000 Sarajevo**

**www.fkn.unsa.ba**

Na osnovu člana 136. Zakona o visokom obrazovanju („Službene novine Kantona Sarajevo“ broj: 33/17, 35/20, 40/20 i 39/21), člana 20a. Zakona o radu („Službene Novine FBiH“, broj 26/16, 89/18), člana 3. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“ broj: 19/21), člana 13. Jedinstvenog pravilnika o radu Univerziteta u Sarajevu, u skladu sa Odlukom Vlade Kantona Sarajevo o davanju saglasnosti za popunjavanje radnih mjesta na Univerzitetu u Sarajevu broj: 02-04-1780-4/22 od 24.01.2022. godine i Odlukom dekana Univerziteta u Sarajevu – Fakulteta za kriminalistiku, kriminologiju i sigurnosne studije broj: 01-02-842-1/22. od 21.02.2022. godine, Univerzitet u Sarajevu - Fakultet za kriminalistiku, kriminologiju i sigurnosne raspisuje

**JAVNI OGLAS**

**za prijem u radni odnos**

1. **Viši referent za rad sa studentima** **- 1 (jedan) izvršilac na neodređeno vrijeme**

**OPIS POSLOVA I POTREBNI USLOVI:**

**Opis poslova:** obavlja sve administrativne poslove vezane za studente i studentska pitanja za studente prvog ciklusa, integrisanog studija i predbolonjskog studija; po potrebi obavlja administrativne poslove i za studente drugog i trećeg ciklusa studija; neposredno pruža informacije studentima; zaprima i obrađuje pojedinačne zahtjeve studenata; izdaje uvjerenja i statusne potvrde studentima; zaprima dokumentaciju i vrši upis i kontrolu semestra; vrši upis studenata u prvu godinu studija; vrši ispis prijava o položenim ispitima, te kontrolu potpisa od strane predmetnih nastavnika; vrši kontrolu položenih ispita i uslova za ovjeru i upis semestra; kontroliše unos ocjena u ISSS od strane predmetnih nastavnika; kontroliše studentske dosjee prilikom upisa u narednu godinu studija, te naročito prije izdavanja diplome; priprema dokumentaciju-dosjea za arhiviranje; prima dokumente za prijem i upis studenata; arhivira dokumentaciju službe; učestvuje u aktivnostima vezano za promociju upisa i realizaciju konkursnih procedura; učestvuje u pripremi i organizaciji aktivnosti godišnje promocije diplomanata i magistranata; neposredno sarađuje sa nastavnim osobljem i studentima na realizaciji poslova vezanih za studente; obavlja i druge poslove po nalogu dekana, prodekana za nastavu i studentska pitanja i šefa službe; za svoj rad odgovara šefu službe.

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove:

SSS/IV stepen, završena gimnazija ili srednja stručna škola, radno iskustvo od jedne godine na istim ili sličnim poslovima, poznavanje rada na računaru.

Mjesto obavljanja rada: Univerzitet u Sarajevu - Fakultet za kriminalistiku, kriminologiju i sigurnosne studije, Zmaja od Bosne 8, 71000 Sarajevo

Radno vrijeme: puno radno vrijeme, 40 sati sedmično

Osnovna plaća: 891,00 KM

**Obavezna dokumentacija koju su kandidati dužni dostaviti:**

* Svojeručno potpisana prijava na Javni oglas sa kontakt podacima (adresa, broj kontakt telefona, e-mail adresa), tačnom naznakom na koju poziciju (radno mjesto) konkuriše, te navedenom dokumentacijom koju kandidat prilaže uz prijavu;
* Biografija (CV);
* Uvjerenje o državljanstvu (ovjerena kopija);
* Izvod iz matične knjige rođenih (ovjerena kopija);
* Svjedočanstvo o završenom obrazovanju (ovjerena kopija);
* Dokaz o radnom iskustvu – potvrda poslodavca kod kojeg je kandidat radio ili radi (original ili ovjerena kopija);
* Dokaz o poznavanju rada na računaru (original ili ovjerena kopija);
* Prijava prebivališta/boravišta u Kantonu Sarajevo (dostavlja lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Potvrda o nezaposlenosti Službe za zapošljavanje Kantona Sarajevo (dostavlja lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)

**NAPOMENA:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Fakulteta [www.fkn.unsa.ba](http://www.fkn.unsa.ba), u dijelu „Konkursi“, te usmeno, telefonski ili elektronskim putem, nakon zatvaranja Javnog oglasa (nakon isteka roka za prijave na Javni oglas).
* O rezultatima konkursa svi prijavljeni kandidati biće pismeno obaviješteni.
* Na prijavama obavezno naznačiti adresu, kontakt telefon i e-mail adresu.
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje.
* Sva dokumentacija dostavlja se u originalu ili ovjerenoj kopiji.
* Ako kandidat ne pristupi pismenom ili usmenom ispitu, smatraće se da je odustao od dalje procedure Javnog oglasa.
* Poslovnik o radu Komisije za provođenje postupka prijema u radni odnos, objavljen je na web stranici Fakulteta www.fkn.unsa.ba, u dijelu „Konkursi“.
* Pitanja, listu propisa i literaturu iz oblasti iz kojih će kandidati polagati pismeni i usmeni ispit mogu se preuzeti na Protokolu Fakulteta ili na web stranici Fakulteta www.fkn.unsa.ba, u dijelu „Konkursi“.
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo“ broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ broj: 37/20; u daljem tekstu: Uredba o jedinstvenim kriterijima), Uredbom o izmjenama i dopunama Uredbe o jedinstvenim kriterijima ( „Službene novine Kantona Sarajevo“ broj 27/21), Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20), koju dokazuju odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza - dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | - Uvjerenje o statusu djeteta šehida-poginulog, umrlog i nestalog branioca- Rješenje o priznatom pravu na porodičnu invalidninu za suprugu šehida - poginulog, umrlog i nestalog branioca i- Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a) ratnog vojnog invalidab) dobitnika ratnog priznanja i odlikovanjac) demobiliziranog branioca  | Uvjerenje o statusu djeteta ratnog vojnog invalidaRješenje o priznatom pravu na: a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |

Prijave sa potrebnom dokumentacijom sa naznakom **„NE OTVARAJ – PRIJAVA NA JAVNI OGLAS“**, te naznakom pozicije na koju kandidat konkuriše, dostavljaju se u roku od 10 (deset) dana od dana objave Javnog oglasa, odnosno **do 12.03.2022. godine,** lično na Protokol Fakulteta, ili poštom preporučeno na adresu:

**UNIVERZITET U SARAJEVU - FAKULTET ZA KRIMINALISTIKU, KRIMINOLOGIJU I SIGURNOSNE STUDIJE**

**Zmaja od Bosne 8**

**71000 SARAJEVO**

Za sva dodatna obavještenja kontakt osoba je Amra Bekrija, tel. 033 561 209